[{"text_idx": "#000000", "text": "Programmi eesma\u0308rk on tantsuhuvihariduse \u2013 ja u\u0308ldhariduse koosto\u0308o\u0308programmi va\u0308ljato\u0308o\u0308tamine ja arendamine kahel suunal: tantsuo\u0303petus iseseisva ainena ning ainetunnid loovliikumise ja -tantsu abil."}, {"text_idx": "#000002", "text": "Juba eelmisel aastal Eesti Tantsuhuvihariduse Liidu eestvedamisel hoo sisse saanud tantsulo\u0303imingu programm kulgeb edasi koosto\u0308o\u0308pa\u0308evadena: praktiliste to\u0308o\u0308tubade ja ideelaboriga la\u0308bi Eesti erinevate linnade: Tallinna, Vo\u0303ru, Rakvere ja Pa\u0308rnu."}, {"text_idx": "#000003", "text": "Oodatud on ko\u0303ik u\u0308ldhariduskoolide aine- ja klassio\u0303petajad ning tantsuo\u0303petajad, kes on valmis koolitundidesse tantsulist liikumist lo\u0303imima, et ainetunnid oleksid o\u0303pilase jaoks haaravad, liikumist ja o\u0303ppimist soodustavad ning toetaksid to\u0303husamat o\u0303ppeprotsessi ning u\u0308ldpa\u0308devuste arengut. Eesma\u0308rgiks on suurendada ka tantsuo\u0303petajate valmidust siduda tantsuo\u0303pet paremini u\u0308ldharidusprogrammi ning o\u0303pilaste u\u0308ldpa\u0308devuste arengu toetamisega. Ka\u0308esoleval aastal keskendume eeska\u0308tt esimesele kooliastmele."}, {"text_idx": "#000006", "text": "11.00-12.30 praktiline to\u0308o\u0308tuba \u2013 Helena Pihel"}, {"text_idx": "#000012", "text": "11.00-12.30 praktiline to\u0308o\u0308tuba \u2013 Ka\u0308rt To\u0303nisson"}, {"text_idx": "#000013", "text": "To\u0308o\u0308tubades praktiseerime la\u0308biproovitud meetodeid erinevate u\u0308ldhariduskoolis to\u0308o\u0308tavate tantsuo\u0303petajate eestvedamisel."}, {"text_idx": "#000015", "text": "O\u0303ppemeetodite andmebaas koondab programmi ka\u0308igus kogutud materjali, mida pidevalt jooksvalt ta\u0308iendatakse ning on ko\u0303igile huvilistele ka\u0308ttesaadav. Koondatakse teemad, mida saab ja mida on hea just tantsu ja liikumise abil o\u0303ppida ja o\u0303petada ning tuua va\u0308lja na\u0308ited erinevatest meetoditest kuidas seda teha."}, {"text_idx": "#000016", "text": "Osalema on oodatud ko\u0303ik u\u0308ldhariduskoolide aine- ja klassio\u0303petajad ning tantsuo\u0303petajad."}, {"text_idx": "#000018", "text": "Tantsu lo\u0303imumise programmi eestvedajad ja ta\u0308psustavad ku\u0308simused:"}, {"text_idx": "#000019", "text": "Miks on tantsumeetodite rakendamine o\u0303ppeprotsessis oluline?"}, {"text_idx": "#000020", "text": "Liikumine on inimese elu loomulik osa ning eriti loomupa\u0308rane on liikumine laste jaoks. Tants on midagi palju rohkemat, kui lihtsalt fu\u0308u\u0308siliselt aktiivne tegutsemine. Erinevaid liikumismeetodeid ainetundide sisuga sidudes soodustame o\u0303pilase fu\u0308u\u0308silist, emotsionaalset, sotsiaalset, kognitiivset ja loomingulist arengut. Tants annab vo\u0303imaluse o\u0303pilastel osaleda aktiivselt teabe kogumise, to\u0308o\u0308tlemise ja analu\u0308u\u0308simise protsessis."}, {"text_idx": "#000021", "text": "Tantsul on positiivne mo\u0303ju lapse maailma lihtsamale mo\u0303istmisele ning sotsiaalsetele ja emotsionaalsetele suhetele. Isiklik kehaline kogemus annab personaalse mo\u0303o\u0303tme ja see soodustab nii o\u0303ppimist kui ka keskendumisvo\u0303imet. Tantsimise protsess rakendab inimest terviklikult ning toetatud saab nii mitmeplaaniline o\u0303ppimine kui ka inimese terviklik areng \u2013 keha, meele ja vaimu koosto\u0308o\u0308."}, {"text_idx": "#000022", "text": "Kui o\u0303ppimine toimub peamiselt istudes, vaadates ja kuulates, siis mo\u0303ned meeled ja emotsioonid vo\u0303ivad ja\u0308a\u0308da no\u0303rgemaks ning kaotame tasakaalu. Tants aitab emotsioone, vaimsust, teadmist ja kehalist kogemist tasakaalus hoida."}, {"text_idx": "#000023", "text": "Kindlasti soodustab tantsu ja liikumise abil o\u0303ppimine ka probleemide lahendamise ja loova ning kriitilise mo\u0303tlemise oskuse arengut."}, {"text_idx": "#000025", "text": "Teeme omavahel koosto\u0308o\u0308d, head u\u0308ldhariduse o\u0303petajad ja tantsuo\u0303petajad ning vo\u0303tame selle va\u0308ljakutse vastu!"}, {"text_idx": "#000026", "text": "22.03.19 kell 11-14 I koosto\u0308o\u0308pa\u0308ev: Fookuses oli kolm tantsu lo\u0303imimise vo\u0303imalust u\u0308ldhariduskoolis: kool ja huvikool saavad kokku, tantsutund koolis eraldi tunnina ja tantsu abil ainete o\u0303ppimine."}, {"text_idx": "#000027", "text": "7.06.19 kell 11-14 II koosto\u0308o\u0308pa\u0308ev: matemaatika o\u0303petamine tantsu abil (eestvedaja Eve Noormets). Oodatud ka aineo\u0303petajad!"}, {"text_idx": "#000028", "text": "23.08.19 kell 11-14 III koosto\u0308o\u0308pa\u0308ev: ajaloo o\u0303petamine tantsu abil (eestvedaja Anne Tamm-Kivimets). Oodatud ka aineo\u0303petajad!"}, {"text_idx": "#000029", "text": "18.10.19 kell 11-14 IV koosto\u0308o\u0308pa\u0308ev: loodusainete o\u0303petamine tantsu abil (eestvedajad Anne ja Eve). Oodatud ka aineo\u0303petajad!"}]